16 Il-MALTI Ċaqlembuta is-skiet tal-bieraħ, sider ma' sider, irtubija, ġildti nieżla f'ġildtek bħal tifel dieħel fil-baħar… Inqtajt għal sekonda, ikkonkludejt għal darb'oħra: dil-ħajja, ma nistax nimmaġinaha mingħajrek. is-silġ jirrifletti fis-silġ, skiet tant sfiq li ma tferrqux, lanqas b'serrieq… Ninqata' għal sekonda, nerġa' nikkonkludi: dil-ħajja, ma nistax nimmaġinaha miegħek. Nittanta nippassiġġa, naqsam is-skiet fis-skiet, beżgħan li nirfes werqa mqarqċa ħarġa LXXXVI 2014 17 u nqajjem leħnek jaqta'. U ngħix hekk, bejn vi u va, bejn ġenna tal-fildiferru u infern jitwarrad, tmiem ma jistax jintemm, sajf u xitwa xorta, l-istess għaraq tad-demm, konklużjonijiet iduru ottijiet, farfett imtaqqal wisq biex itir jew biex jistrieħ. Diċ-ċaqlembuta titbandal b'piżijietna, għad tibda żżaqżqilna f'widnejna… Biex ninżel intiha ż-żejt, tikka, kemm kemm, ikolli nħallik l-art… Titlaq jew tibqa'2 Jekk titlaq, Jekk tibqa', tħallini nilħaq l-injama biex nerġa' nitla' 2 U kieku tinżel miegħi, u mmorru nitbandlu band'oħra, fil-baħar mielaħ ta' mħabbitna, fil-mewġ ta' baħar li jibda, u jibda, u jibda…